Ráðstevna um kynslig rættindi, kynsligan ágang og fólk, sum bera brek 11. og 12. september verður norðurlendsk ráðstevna í Norðurlandahúsinum í Havn, undir heitinum Bryt Tabút! At fólk, sum bera brek, eru fyri ágangi, vita vit. Gransking aðrastaðni vísir, at hesi fólk eru í størri vanda fyri ágangi, enn onnur fólk. Og samstundis fáa tey minni stuðul, eftirsum vit hava lyndi til at síggja skerda førleikan ella brekið, heldur enn sjálvan ágangin. Um 20 fólk úr øllum norðurlondum hava framløgur og fyrilestrar um mong ymisk evni, sosum kynslív og brek, kynslív og persónligur stuðul, rættindi, skyldur og fyribyrging. Á ráðstevnuni verða eisini nýggir filmar og undirvísingartilfar lagt fram. Ráðstevnan er í 2 dagar. Fyrra dagin er fokus serliga norðurlendskt, og seinna dagin serliga føroyskt. Skráin fyri ráðstevnuna, sum er almenn og ókeypis, sæst HER. Gev gætur at neyðugt at melda til ráðstevnuna-HER. Ráðstevnan verður skipað sum eitt av átøkunum í Heildarætlan um kynsligan ágang. Heildarætlan sæst HER. Vilja tit vita meira um ráðstevnuna, eru tit vælkomin at ringja: Doris Bjarkhamar, 734036, ella Elin Winther Poulsen, 734055.